ming030890/wiki-yue-high-quality huggingface dataset:
金曲撈之挑戰主打歌

《金曲撈之挑戰主打歌》（英文：Golden Melody 2）係中國大陸江蘇衛視懸疑競猜類音樂綜藝節目《金曲撈》嘅第二季。同上一季由原唱同喚醒師同唱一首歌嘅形式唔同，呢季節目對賽制作出咗全新升級。每期由一位原唱歌手對抗3位金曲守護人，以自己嘅非主打歌同主打歌同台PK。《金曲撈之挑戰主打歌》依舊由《金曲撈》系列節目製作人王希同佢團隊整，由李好、薛之謙一齊主持。節目喺2018年7月4號喺南京國際博覽中心開始錄製，2018年7月20號開始逢星期五夜晚10點接檔《嗨，唱起來！》播出。歌曲版權由騰訊音樂娛樂集團獨家攞到，並透過旗下嘅QQ音樂、酷狗音樂、酷我音樂一齊出。

賽制
第二季嘅賽制較第一季作出咗全新升級。喺前11場嘅常規競演入面，每場將邀請一位原唱歌手，並攜帶三首非主打歌曲，向自己嘅三首主打歌發起挑戰。另外，每場競演重將邀請3位金曲守護人，主打歌由三位金曲守護人守護。現場500名大眾聽審分做60後、70後、80後、90後同00後共5個年齡層次，每個年齡層次各100人，大眾聽審喺歌曲演唱過程入面行使選擇權。歌曲演唱開始，選擇通道正式開啟。演唱結束，選擇通道關閉。每首歌曲嘅受歡迎度將會分年齡段進行統計。每輪兩首歌曲演唱結束後，非主打歌喺至少3個年齡段嘅大眾聽審入面攞到較高受歡迎度，就係挑戰成功。相反，就挑戰失敗。
從第5期開始，節目新增金曲守護團團長，由劉維固定擔任，金曲守護團團長可為每輪挑戰選派歌曲。
喺最後嘅「金曲盛典」，劉維同薛之謙將分別作為金曲守護團同金曲挑戰團團長，並各自帶領3位團員進行一對一對抗，兩位團長喺呢個過程入面各有一次幫唱權利。另外，兩位團長重將分別同自己嘅團員合唱一首歌曲。金曲挑戰團將以1980—2010年代間嘅4首冷門歌曲向對應年代嘅主打歌發起挑戰，致敬改革開放40週年。投票規則同常規競演一樣，時間改為每輪兩首歌全部唱完後。

第1期
呢期係《金曲撈之挑戰主打歌》嘅首場競演，喺北京時間2018年7月20號夜晚10點喺江蘇衛視首播。參加呢期節目嘅原唱歌手係任賢齊，3位金曲守護人分別係白舉綱、劉維同郁可唯，4位嘉賓一齊唱咗開場曲《浪花一朵朵》（原唱：任賢齊、阿牛、光良）。

第2期
呢期係《金曲撈之挑戰主打歌》嘅第2場競演，喺北京時間2018年7月27號夜晚10點喺江蘇衛視首播。參加呢期節目嘅原唱歌手係鄭少秋，3位金曲守護人分別係胡夏、陳芳語同汪小敏，4位嘉賓一齊唱咗開場曲《世間始終你好》（原唱：羅文、甄妮）。
^  A. 節目入面係《男人四十一頭家》

第3期
呢期係《金曲撈之挑戰主打歌》嘅第3場競演，喺北京時間2018年8月3號夜晚10點喺江蘇衛視首播。參加呢期節目嘅原唱歌手係吳克群，3位金曲守護人分別係馬伯騫、李嘉格同汪蘇瀧，4位嘉賓一齊唱咗開場曲《冬天裏的一把火》（原唱：高凌風）。

第4期
呢期係《金曲撈之挑戰主打歌》嘅第4場競演，喺北京時間2018年8月10號夜晚10點喺江蘇衛視首播。參加呢期節目嘅原唱歌手係周筆暢，3位金曲守護人分別係劉惜君、陳楚生同袁成傑，4位嘉賓一齊唱咗開場曲《歲月神偷》（原唱：金玟岐）。

第5期
呢期係《金曲撈之挑戰主打歌》嘅第5場競演，喺北京時間2018年8月17號夜晚10點喺江蘇衛視首播。參加呢期節目嘅原唱歌手係鄧紫棋，3位金曲守護人分別係張芸京、白舉綱同劉宇寧，金曲守護團同鄧紫棋依次唱咗開場曲《喜歡你》（原唱：Beyond）同《泡沫》。

第6期
呢期係《金曲撈之挑戰主打歌》嘅第6場競演，喺北京時間2018年8月24號夜晚10點喺江蘇衛視首播。參加呢期節目嘅原唱歌手係李克勤，3位金曲守護人分別係郭靜、袁成傑同金池，金曲守護團同李克勤一齊唱咗開場曲《醜八怪》（原唱：薛之謙）。

第7期
呢期係《金曲撈之挑戰主打歌》嘅第7場競演，喺北京時間2018年8月31號夜晚10點喺江蘇衛視首播。參加呢期節目嘅原唱歌手係趙傳，3位金曲守護人分別係金志文、黃綺珊同黃雅莉，金曲守護團同趙傳一齊唱咗開場曲《我是一隻小小鳥》。

第8期
呢期係《金曲撈之挑戰主打歌》嘅第8場競演，亦係「她戰紀」系列嘅首場競演，喺北京時間2018年9月7號夜晚10點喺江蘇衛視首播。參加呢期節目嘅原唱歌手係蔡健雅，3位金曲守護人分別係弦子、汪小敏同丁噹，金曲守護團同蔡健雅一齊唱咗開場曲《紅色高跟鞋》。另外，呢場重請到羅雲熙作為金曲旁聽生。
^  A. 呢首歌原先由汪小敏揀到，之後經過金曲守護團一齊商議，汪小敏決定將守護權轉畀劉維

第9期
呢期係《金曲撈之挑戰主打歌》嘅第9場競演，亦係「她戰紀」系列嘅第2場競演，喺北京時間2018年9月14號夜晚10點喺江蘇衛視首播。參加呢期節目嘅原唱歌手係許美靜，兩位金曲守護人分別係汪蘇瀧同汪小敏，金曲守護團同許美靜一齊唱咗開場曲《城裏的月光》，團長劉維亦參與呢期嘅守護任務。金曲大使薛之謙因工作檔期安排而缺席呢場嘅錄製。

第10期
呢期係《金曲撈之挑戰主打歌》嘅第10場競演，亦係「她戰紀」系列嘅最後一場競演，喺北京時間2018年9月21號夜晚10點喺江蘇衛視首播。金曲守護團團長劉維因工作檔期安排而缺席呢場錄製，呢期由原擔任金曲大使嘅薛之謙代行佢嘅職務，並同時參與呢期嘅守護任務。參加呢期節目嘅原唱歌手係許茹芸，兩位金曲守護人分別係郁可唯同張遠，金曲守護團同許茹芸一齊唱咗開場曲《愛情電影》（原唱：許茹芸、熊天平）。

第11期
呢期係《金曲撈之挑戰主打歌》嘅第11場競演，喺北京時間2018年9月28號夜晚10點喺江蘇衛視首播。金曲守護團團長劉維因籌備金曲盛典而缺席呢場錄製，呢期由袁成傑代行佢嘅職務。參加呢期節目嘅原唱歌手係薛之謙（唔同時擔任金曲大使），3位金曲守護人分別係白舉綱、劉宇寧同阿蘭，金曲守護團同薛之謙一齊唱咗開場曲《演員》。

第12期
呢期係《金曲撈之挑戰主打歌》嘅第12場競演，為「金曲盛典」，喺北京時間2018年10月5號夜晚10點喺江蘇衛視首播。參加呢期節目嘅3位挑戰者分別係郁可唯、汪小敏同汪蘇瀧，3位金曲守護人分別係李玖哲、洪雨雷同羅中旭。

收視率
同時段或交叉時段主要節目：
湖南衛視：《中餐廳2》
浙江衛視：《2018中國好聲音》、《真聲音》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電。
排名係星期五夜晚所有綜藝節目嘅排名，並唔一定係同一時段。
金智秀

金智秀（1995年1月3號—）係大韓民國嘅一個女藝人同埋歌手，組合BLACKPINK成員之一。
野澤英之

野澤英之（1994年8月15號—）係日本足球員，司職中場，效力FC岐阜。
野澤大志

野澤大志（2002年12月25號—）係日本足球員，打守門員位置，效力FC東京。
野澤健一

野澤健一（粵拼：je5 zaak6 gin6 jat1；1984年1月27號—）係日本足球員，司職中場，效力過佐川印刷，及長野帕塞羅。
野澤拓也

野澤拓也（1981年8月12號—）係日本足球員，司職中場，效力仙台七夕。
野澤正雄

野澤正雄係大日本帝國足球員，司職中場，曾經喺1930年爲日本足球代表隊出場2次，重參加過1930年遠東運動會。
野澤洋輔

野澤洋輔（1979年11月9號—）係日本足球員，司職守門員，效力過清水心跳，新潟天鵝，湘南比馬，及松本山雅。
野澤雅子

野澤雅子 （粵拼：je5 zaak6 ngaa5 zi2，1936年10月25號—）係日本嘅一個女藝人同埋配音員。
野澤晁

野澤晁係大日本帝國足球員，司職前鋒，曾經喺1934年爲日本足球代表隊出場3次，入咗3球，重參加過1934年遠東運動會。
金門火腿

金門火腿（粵拼：gam1 mun4 fo2 teoi2；英文：gammon）係種西式火腿，將原隻起骨豬後髀用食鹽醃，好多時會再煙燻成煙火腿，煮嗰陣通常先將火腿放落有香草嘅水度煲淋，再攞去燒焗，最後切片食。呢種嘢食係西方聖誕節同拆禮物日幾常見。
金門建築

金門建築有限公司（英文：Gammon Construction Limited，簡稱金門建築）係怡和洋行嘅子公司，源頭可以追溯去1919年由約翰·金門喺印度開創嘅總公司。金門建築總部喺香港九龍觀塘海濱道77號海濱匯1座22樓，並喺將軍澳工業邨設有後勤廠房，主要業務係建築同土木工程。
金門縣縣長

金門縣縣長係福建金門嘅最高行政領導，任期係四年，可以連選連任一次。而家嘅金門縣縣長係陳福海，佢係屬於台灣民眾黨。
金門菜刀

金門菜刀（粵拼：gam1 mun4 coi3 dou1），係中華民國金門縣嘅特產之一，使用金門砲戰期間中國人民解放軍砲擊金門所用嘅砲彈嘅彈殼製造。金門菜刀好利，又好耐用。

史
睇埋：金門砲戰
金門菜刀嘅製造過程
1958年至1979年間，中國人民解放軍成日用榴彈同砲宣彈砲擊金門，響20年間有超過100萬粒砲彈落喺金門；解放軍喺砲擊前期用識爆炸嘅榴彈，後期用唔會爆炸嘅砲宣彈，呢兩種炸彈係製造金門菜刀嘅主要原料。
砲戰之後，「金合利鋼刀店」嘅老闆吳君乃買咗好多島內嘅彈殼，用嚟整刀。由於彈殼嘅鋼鐵嘅質量好好，打製出嚟嘅菜刀特別利兼耐用，即使切硬物都唔容易變形，令到金門菜刀喺台灣好出名。家陣整金門菜刀嘅著名鋼刀店有「金合利鋼刀店」同「金永利鋼刀店」；由於菜刀有紀念價值，早年去金門當兵嘅台灣後生仔返鄉下嗰時，通常會買幾把嚟留念；台灣海峽兩岸實施「小三通」之後，金門菜刀又成為大陸觀光客爭相搶購嘅產品。
金門機場

金門機場（粵拼：gam1 mun4 gei1 coeng4）係中華民國福建金門縣金湖鎮嘅一個機場，1994年3月1號啟用。
金門縣政府

金門縣政府（英文：Kinmen County Government）係中華民國福建金門最高層級嘅最高地方行政機關，喺中華民國政府架構中為縣自治嘅行政機關，同時負責執行中央機關委辦事項，金門縣嘅自治監督機關為行政院各部會（主要為內政部）。金門縣政府亦都係轄下各鄉、鎮嘅地方自治監督機關。金門縣政府設有11個內部單位、7個所屬一級機關（設有12個下屬機關）、17個所屬二級機關、23所各級學校、1所幼兒園。此外，金門縣政府仲經營5個市營事業機構。
金門縣文化局圖書館

金門縣文化局圖書館係中華民國金門縣嘅公共圖書館，由金門縣文化局管理，轄下包括總館金門縣立圖書館及4間分館。
金城武

／ㄐㄧㄣ ㄔㄥˊ ㄨˇ；日文：金城 武／かねしろ たけし；英文：Jin Tsheng Wu（臺灣嗌法）／Takeshi Kaneshiro（日本嗌法）；1973年10月11號—）係一位中琉混血兒兼日本同亞洲入面邊個地方都搞活動嘅出名藝人，喺臺灣臺北市出世。佢阿爸係琉球人，阿媽係臺灣人。早期又拍電影又拍電視劇又出唱碟，之後就專注拍戲。

介紹
金城武1973年10月11號喺臺灣臺北市萬華區出世，喺大個嗰陣就全家搬嗮去士林區天母度住，之前喺日僑學校同美國學校讀過書。
喺佢17歲嗰陣（1990年）就因為想買部電單車而應承去拍廣告，之後就入咗演藝圈。早期佢同過劉若英一齊做過歌手陳昇嘅錄音室製作助理，重一邊學整同音樂有關嘅知識。之後佢就去咗拍佢嘅第一部本土電視劇——《草地狀元》，之後重猛咁拍廣告同出唱片等，重加入埋電影圈度拍王家衛、朱延平影過嘅電影。嗰時佢同林志穎、吳奇隆同蘇有朋俾人講成係「臺灣四小天王」。
1998年，金城武就從演藝轉返到戲劇嗰邊，嗰年重影咗富士電視台嘅日劇就攞咗日本第18屆日劇學院賞嘅最佳男主角獎而引起日本同其他亞洲地區嘅廣泛討論。
不過到咗2000年之後，金城武同好似張藝謀、陳可辛、劉偉強、吳宇森等其他好多出名導演搞過合作，令佢喺演藝實力方面，都有好多人讚佢。由於金城武識好多種語言（普通話、臺灣話、粵語、日語、英語等），佢喺演藝範圍入面風靡嗮成個亞洲，佢而家係亞洲入面好出名嘅男藝人。
金城鎮

金城鎮係中華民國福建省省城，亦係金門縣城，國共內戰後中華民國福建省得返金門同馬祖，到1955年省政府喺呢度重新成立返。
金城達樹

金城達樹（1993年11月17號—）係日本足球員，美日混血，司職中場，效力過福岡黃蜂、FC琉球同埋Iwaki FC。
金基邦

金基邦，係大韓民國嘅一個男藝人同埋演員。
金城江

金城江係中國廣西河池一區，面積2340平方公里，人口31萬。
金城道

金城道（英文：Kam Shing Road），係香港九龍九龍塘嘅一條馬路，由聯合道開始，另一邊係掘頭路。
金基德

金基德（韓文：김기덕，1960年12月20號—2020年12月11號）係南韓電影導演，2004年分別憑《慾海慈航》同 《感官樂園》，分別攞到柏林影展同威尼斯影展嘅最佳導演獎。
陳君浩

陳君浩（1987年—），外號阿Bu，係香港男舞蹈員同舞臺劇演員，2011年畢業於香港知專設計學院，主修數碼動畫及漫畫角色設計高級文憑。ViuTV選秀節目《Good Night Show 全民造星》55強參賽者。

演出作品
呢個表唔完整，歡迎加料。
陳善明

陳善明係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
陳君豪

陳君豪（英文：Howe Chen，1982年5月29號—），係台灣音樂製作人、作曲人、編曲人、結他手。佢創辦過音樂工作室成績好Studio，並喺搖滾團體佛跳牆度做結他手。2015年，佛跳牆攞到金曲獎最佳樂團獎同最佳編曲人獎。2017年，憑住歌《是日救星》攞到金曲獎最佳單曲製作人獎。
鐵金剛勇破海龍幫

《鐵金剛勇破海龍幫》係第12套占士邦系列電影。
睇 • 論 • 改 • 歷 占士邦電影
鐵金剛勇破雪山堡

《鐵金剛勇破雪山堡》係第6套占士邦系列電影。
睇 • 論 • 改 • 歷 占士邦電影
鐵金剛大戰金手指

《鐵金剛大戰金手指》係第3套占士邦系列電影。
睇 • 論 • 改 • 歷 占士邦電影
鐵金剛勇破黑魔黨

《鐵金剛勇破黑魔黨》係第8套占士邦系列電影，1973年上映。
睇 • 論 • 改 • 歷 占士邦電影
鐵金剛大戰特務飛龍

《鐵金剛大戰特務飛龍》係第15套占士邦系列電影。
睇 • 論 • 改 • 歷 占士邦電影
鐵金剛勇破爆炸黨

《鐵金剛勇破爆炸黨》係第13套占士邦系列電影。
睇 • 論 • 改 • 歷 占士邦電影
鐵金剛勇破鑽石黨

《鐵金剛勇破鑽石黨》係第7套占士邦系列電影，1971年上映。
睇 • 論 • 改 • 歷 占士邦電影
鐵金剛勇破間諜網

《鐵金剛勇破間諜網》係第2套占士邦系列電影。
睇 • 論 • 改 • 歷 占士邦電影
鐵金剛勇破火箭嶺

《鐵金剛勇破火箭嶺》係第5套占士邦系列電影。
睇 • 論 • 改 • 歷 占士邦電影
鐵金剛勇破神秘島

《鐵金剛勇破神秘島》係第1套占士邦系列電影。
睇 • 論 • 改 • 歷 占士邦電影
長慶

長慶係大唐皇帝李恆嘅年號，相當於公元821年到825年，前後總共5年。
長排頭

長排頭係香港新界東北沙頭角一帶嘅岬角，近住鴨洲海，同附近嘅長石嘴、三個嘴、企山嘴、亞公嘴組成「沙頭角五嘴」。
長春園

長春園喺香港元朗區錦田水頭村，大概1860年起。長春園係整個錦田古蹟群裏面，唯一訓練武科人材嘅學堂。古物古蹟辦事處將長春園評為一級歷史建築。

建築
成座建築嘅屋脊同木斗栱以簡單嘅圖案嚟裝飾，正面牆頂部份嘅兩個圓窿係用作防禦用途。屋前面起咗風水牆用嚟擋煞。門前嘅對聯寫住「長守中原舊，春回大陸新」。磚牆用青磚砌成，兩層而中空，用嚟散熱同防止滲水。長春園嘅正廳「留耕堂」，安放咗長春園列祖嘅神位，畀子孫供奉。
長春園由泝流園鄧氏族人鄧權軒嘅後代起，係兩進式設計嘅建築物。園裏面設有一個練武場，舊時啲武舉人就係喺度訓練出來。而家園裏面仍然放置咗三把曾經用嚟習武嘅鐵關刀，分別重65斤、85斤同112斤，長8呎10吋、9呎同9呎4吋。除此之外，園裏面更安放咗練武石同石鎖等。
長春籐

長春籐（粵拼：coeng4 ceon1 tang4；學名：Hedera）係五加科下面一個屬，有15個品種。
植株規律多數係常綠嘅攀藤類植物。
長戶大幸

長戶大幸（日文：長戸 大幸／ながと だいこう Nagato Daiko，1948年4月6號—）係日本出名音樂製作人、生意人、結他手同埋打鼓手，Being創辦人兼現任顧問。
佢捧紅過唔少藝人，例如B'z、倉木麻衣、三原順子、森進一、愛內里菜、LOUDNESS同埋坂井泉水（ZARD）。而出名作曲家織田哲郎（原名濱田哲郎）呢個名就係由佢改嘅。
長方形

長方形，又叫矩形，係四隻內角都一樣大（都係直角）嘅四邊形，係平行四邊形嘅一種。如果四條邊都一樣長，就會係正方形。

名稱
有啲教科書定義矩形係包含正方形同長方形，而正方形同長方形冇交集，即係正方形唔係長方形嘅一種。
而另一啲教科書定義矩形等同於長方形，而正方形係長方形嘅一種。

特性
矩形有啱啱好四隻直角。
矩形有啱啱好兩對平行邊。
矩形有啱啱好兩條對角線，而對角線嘅交點係對稱中心。
矩形係鏡射對稱圖形。
矩形係旋轉對稱圖形。
長春站

長春站（粵拼：coeng4 ceon1 zaam6）係位於中國吉林長春寬城區嘅火車站，喺長白路，對正人民大街，1907年起成，目前係由瀋陽鐵路局管轄嘅客貨運特等站，而家呢個站係長白鐵路、長圖鐵路、長吉城際鐵路嘅起點站，又有哈大鐵路、京哈鐵路經過。

歷史
1907年：日本喺長春市設立咗「滿鐵附屬地」，起咗長春站。
1907年11月3日：長春站開設貨運業務。
1907年12月1日：南滿鐵路開通，長春站開辦客運業務。
1913年3月：滿鐵投資咗32萬元，起咗個面積4000平方米嘅長春站候車室。
1992年5月26日：有85年歷史嘅長春站站房俾人爆爛破拆咗。
1995年：新嘅長春站新站房起好。
2012年9月20日：長春站北出入口起好，同長春站長白路候車室一齊辦理客運業務。
長春亞泰足球會

長春亞泰足球會，係中國吉林長春嘅一間足球會，喺1996年成立。
鍶嘅同位素

鍶有39個同位素，其中4個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鍾一憲

鍾一憲（Jason Chung，1988年10月16號—，原本嗌鍾駿兒），香港男歌手。佢因為參加咗「大名星歌唱比賽2007」攞到亞軍，而畀大名娛樂發掘入行，喺2010年出道。2011年，他畀公司安排同麥貝夷組成情侶檔，憑住佢哋首飲歌《勾手指尾》出咗名，網上超過830萬睇嘅次數。2013年佢因為合約問題同公司提早解約。
鍾倩欣

鍾倩欣（粵拼：zung1 sin6 jan1；1990年5月8號—）係中國大陸羽毛球手，廣東廣州人。2006年加入中華人民共和國羽毛球隊，曾經喺2007、2008年連續攞咗兩次羽毛球世青賽同埋2011年攞過日本羽毛球超級賽嘅女雙冠軍。
鍵盤配置

鍵盤配置係指電腦、打字機鍵盤嘅安排方式。
鍺嘅同位素

鍺有45個同位素，其中4個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鍾保羅

鍾保羅（Paul Chung Po Law，1959年4月5號—1989年9月1號）本名陳鎮文，係香港男演員，1970年代至1980年代分別加入過香港商業電台、亞洲電視同無綫電視。1989年9月1號喺沙田第一城寓所內跳樓自殺身亡，終年30歲。
長嶋陽香

長嶋陽香，係日本嘅一個女藝人同埋配音員。
長嶝高士

長嶝高士 ，係日本嘅一個男配音員。

配音作品一覽
呢個表唔完整，歡迎加料。
長工

長工係種僱傭類型，份工無定到幾時做完，所以除非公司執笠、僱主炒人或者僱員辭工之外，份工可以做到退休。
長平公主

長平公主（1629年—1646年）閨名朱媺娖（一說『徽媞』），係明思宗朱由檢第二女。
長平公主16歲時，思宗將佢許配咗畀都尉周顯（又叫「周世顯」），點知婚事因為流寇逼近而暫停。李自成攻入北京嘅消息傳到紫禁城，思宗心灰意冷，對長平公主嘆咗一聲：「汝何故生我家！」揮劍斬長平公主，斷咗佢左臂。
大清初年，順治帝將佢嫁畀周顯，婚後兩人相敬如賓。後來公主因為掛住父母，抑鬱成疾。葬喺廣寧門（又叫「彰義門」）外周氏宅旁邊。

民間傳說
民間相傳長平公主喺大明亡咗之後出家做尼姑，學到一身武藝，是為獨臂神尼，重搞反清復明，收咗呂四娘等人為徒，但係呢個傳說純屬虛構。而金庸小說碧血劍嘅阿九、鹿鼎記嘅九難同埋梁羽生小說江湖三女俠嘅獨臂神尼都係用呢個傳說嘅長平公主做原型。
長嶺

長嶺係中國吉林松原一個縣，總面積5736平方公里，人口64萬。
長平站

長平站 (地鐵)：廣州地鐵21號綫嘅車站。
地鐵長平站：黃埔有軌電車1號綫嘅車站。
長崎縣

長崎縣（粵拼：coeng4 kei4 jyun6*2；日文：長崎県(Nagasaki-ken)）係日本九州嘅其中一個縣。
維基同享有多媒體嘅嘢：
長崎縣（類）
喺開放街圖（Open Street Map）嘅長崎縣地圖。
維基遊埠有呢篇旅遊嘅資源：長崎縣（英文）
韓國放送公社

韓國放送公社（한국방송공사；Korean Broadcasting System；KBS）即係大韓民國最早嘅公營電視台同埋廣播電台，佢同文化廣播公司仲有SBS股份有限公司（SBS），並列為大韓民國三大無線電視台。廣播頻道響1927年就開播咗，電視頻道響1961年開播。佢出名嘅就係每晚新聞報導同埋啲電視劇集。營運係由獨立公立機構負責，收入嚟自政府同派放嘅電視機啦臣服務費。

地方放送局
KBS京仁放送中心（경인방송센터）
KBS春川放送總局（춘천방송총국）
KBS原州放送局（원주방송국）
KBS江陵放送局（강릉방송국）
KBS大田放送總局（대전방송총국）
KBS清州放送總局（청주방송총국）
KBS忠州放送局（충주방송국）
KBS釜山放送總局（부산방송총국）
KBS蔚山放送局（울산방송국）
KBS昌原放送總局（창원방송총국） 
KBS晉州放送局（진주방송국）
KBS大邱放送總局（대구방송총국） 
KBS安東放送局（안동방송국）
KBS浦項放送局（포항방송국）
KBS光州放送總局（광주방송총국） 
KBS木浦放送局（목포방송국）
KBS順天放送局（순천방송국）
KBS全州放送總局（전주방송총국）
KBS濟州放送總局（제주방송총국）
粗體係KBS喺各道同廣域市所設嘅代表地方分局，自2015年9月起開播分局自製嘅電視節目。

KBS World
KBS World係一間國際性嘅放送台，一直為海外韓國人提供KBS1&2台節目。於2003年7月1號開播，目前響以下地區可收睇到：北美、歐洲、澳洲、紐西蘭、日本、東南亞、香港。每日24小時都播，節目有新聞、體育、戲劇、綜藝節目同埋親子園地。
韓國新儒學書院

韓國新儒學書院係個喺韓國嘅世界遺產，登錄喺聯合國教科文組織嘅世界遺產名錄。
韓國國際放送交流財團

韓國國際放送交流財團（韓文：한국국제방송교류재단）係韓國政府為改善、提高外國對韓國形象而設立嘅對外宣傳機構。該機構下設面向亞洲、澳洲、中東、歐洲、美國、阿拉伯圈觀眾嘅阿里郎國際放送，該電視台仲向居住於韓國國內嘅外國人觀眾提供有線電視與衛星電視嘅英語節目。

背景
1996年4月10號，國際社會抽身於意識形態鬥爭，開始着手於市場經濟下嘅競爭與發展，韓國政府決定利用電視台等大眾傳媒向國際社會樹立積極嘅韓國印象。當時韓國嘅媒體僅以韓國國內嘅觀眾為目標群體製作、放映節目，唔足以滿足喺韓國居住嘅鬼佬與旅居海外嘅韓國人對韓國熱聞嘅信息需求。而且當時韓國本土以外嘅海外媒體對有關韓國嘅報道往往集中偏向於韓國嘅政治、社會重大事件或罪案，其內容往往唔可以俾外界產生對韓國積極向上嘅印象。
韓國劇集

韓國劇集，係指由韓國拍攝同埋製作嘅電視劇集、網絡劇集。
韓國國立中央博物館

韓國國立中央博物館係大韓民國首爾一間博物館，用朝鮮史做主題，1945年創館。佢有超過31萬件館藏，係亞洲其中一間大規模嘅博物館。
韓國國際學校

香港韓國國際學校：喺香港東區。
廣州韓國學校：又叫廣州韓國國際學校，喺廣東廣州番禺。
深圳韓國國際學校：喺廣東深圳寶安區。
青島韓國國際學校：喺山東青島嶗山區。
沈陽韓國國際學校：喺遼寧沈陽和平區。
高雄韓國國際學校：喺臺灣高雄鼓山區。
沈陽韓國國際學校：喺遼寧沈陽和平區。
北京韓國國際學校：喺北京朝陽區。
開州

開州（粵拼：hoi1 zau1），古稱漢豐（hon3 fung1），係中華人民共和國重慶市轄區，喺重慶東北部，面積3959平方公里，總人口165萬，轄40個鄉鎮街道、435個村、75個社區。開州喺北緯30°49′ 30″ 到 31°41′30″、東經107°55′48″ 到 108°54′之間，西鄰四川開江縣，北接城口同四川宣漢縣，東毗雲陽同巫溪，南銜萬州。開州舊時係開縣；2016年6月，經國務院批准，開縣撤縣設區，叫開州區。

史
漢建安二十一年（216年），劃朐忍西部地置漢豐縣。
西魏大統元年（535年）改漢豐做永寧。
隋開皇十八年（599年）改永寧做盛山縣，改開州做萬州。
唐武德元年（618年），萬州復名開州；貞觀元年（627年）併西流縣入盛山縣；廣德元年（763年）改盛山縣做開江縣，開州轄開江、新浦、萬歲呢三個縣。
宋慶曆四年（1044年），併新浦入開江，萬歲改名清水，開州嗰時轄兩個縣。
元朝，併縣入州。
明洪武六年（1373年），降州做縣。
清朝到1990年代，開縣都属四川省轄。
1997年3月，重慶市劃畀中央直轄，開縣就畀咗重慶市管。
2016年6月，經國務院正式批准，撤銷重慶市開縣，設重慶市開州區。
開局系統

國際象棋入面，開局系統（英文：opening system）係指一啲開局，佢可以幾乎唔理對手點樣行，淨係行自己嘅兵同埋棋就得。例子有倫敦系統、Colle 系統、Réti 開局等等。
呢篇文用代數記譜法嚟記錄步法。

Colle 系統
内文：Colle 系統
abcdefgh8877665544332211abcdefgh白棋 Colle 系統基本步法，後續包括 Nbd2 同 0-0.
Colle 系統（英文：Colle System，又叫 Colle-Koltanowski 系統）係國際象棋入面白棋用嘅一種開局系統。最初係喺1920年代由比利時大師 Edgard Colle 用先嘅，之後再由同樣係嚟自比利時嘅棋手 George Koltanowski 推廣同普及。
Colle 系統嘅特性可以由以下幾步嚟歸納：白棋中間兩隻兵推去 d4、e3，王翼騎士去 f3，王翼主教去 d3，c兵去 c3。之後常見嘅續包括后翼騎士去 d2（Nbd2）同王翼入堡（0-0）。Colle系統嘅一個重點就係喺適當嘅時候將喺 e3 嘅兵推去 e4，呢格 e4 由喺 d3 嘅主教、d2 嘅騎士同埋 e1 嘅城堡（0-0之後Re1）支撐住。有啲書對 Colle 嘅定義有特定嘅行法次序，但係其實佢係一個開局系統，即係話棋手可以用唔同嘅行棋次序嚟達到呢一個開局。一鋪棋嘅開局，若果包括以上全部或者大部份嘅步法，而且唔包含一啲會歸類去其他開局嘅步法（例如推 e3 兵之前后翼主教去 f4 嘅話會歸類做倫敦系統），咁都會歸類做 Colle 系統。
雖然 Colle 系統受到唔同嘅批評，而且喺廿一世紀初大師級嘅棋局入面好少見到，但係都有好多人認為 Colle 係一個穩陣同玩得嘅開局，亦都有好多教練會教啲新手用呢一個開局。
開山祖

開山祖指最頭嘅祖先，通常講早來到開墾，開枝散葉嘅祖先。亦有啲指某組識嘅創辦人。
開山刀

開山刀（英文：machete），又叫大砍刀，係種大刀，通常有三十幾到四十幾厘米長，喺拉丁美洲發明，用途係喺熱帶雨林入面開山劈樹，亦可以當武器用。
開幕禮

開幕禮，又叫揭幕禮（中國大陸稱開幕式），係當一個活動正式開始、一座建築物正式啟用或者一間新舖頭開張嗰陣舉行嘅一個活動，最大規模嘅開幕禮包括奧運會同世界盃。開幕禮嘅儀式可以有剪綵、亮燈、放煙花禮炮，華人地方會切燒豬、舞龍舞獅、燒炮仗。
開工大吉77

《開工大吉77》（英文：Action 77）係香港奇妙電視製作嘅娛樂新聞節目，主持係苑瓊丹，由2019年11月17號開始逢禮拜日23:00－23:30 喺香港開電視播。節目主要圍繞香港影視娛樂圈嘅新聞同資訊，亦有藝人訪問環節，又會介紹香港開電視嘅節目。
開平

開平（粵拼：hoi1 ping4）喺中國廣東，家下係江門市下便一個縣級市，叫開平市。開平原本係個縣，叫開平縣。開平同恩平、台山、新會夾埋叫做四邑。

山
東北有梁金山。西南有北獵山、羅漢山。

水
開平有蜆江水，上承恩平江，向東南流，右納長塘水，東南去到赤磡叫赤磡水。有北雙橋水，向南流入赤磡水，去到縣治南，同獨鶴水合，叫尖石水。再向東南流，叫長沙河，過赤水口，入新會。

史
根據蒼城鎮同埋赤水鎮出土嘅文物判斷，開平起碼三千年前已經有人住。
開平設立之前，先後由唔同嘅縣管轄。
南明永曆三年（大清順治六年，1649年），新興縣開平屯獨立出來，加上部份新會同恩平兩縣地嘅地，開縣。
大清時有松柏、沙岡兩個巡司。
開平最開先嘅縣城喺蒼城鎮，1949年10月去到1952年，縣城搬去赤坎鎮，1953年，縣城由赤坎鎮搬去三埠鎮。
集選區

集選區（英文：Group Representation Constituency, GRC）係一個新加坡嘅特殊選舉制度，亦係一種選區，喺呢種制度下需要4－6個人組成團隊參選新加坡大選。實施集選區制度嘅官方理據主要係為咗確保國會有少數種族嘅代表：角逐集選區議席者嘅至少其中一人必須係來自新加坡馬來族、印度族或者其他少數種族社群。
集郵

集郵又叫儲郵票，係一種興趣，又係一種學問。通過收集、研究各種「郵品」，集郵者除咗可以學識世界各國嘅歷史、地理、花草魚蟲同埋人物等相關嘅知識以外，重可以培養出一種「禪定」嘅情趣同埋培養耐性。唔少學校都鼓勵學生集郵，認為集郵嘅好處係怡情、益智等等。
集郵係世界上最普遍嘅興趣之一，估計全世界有成3,000萬集郵者；如果根據美國郵政嘅定義，儲咗最少一個郵票都叫集郵者嘅話，單喺美國就估計有2,000萬人。
「郵品」唔單止包括郵票，重包括埋郵政機構發行嘅封、片、簡、戳等郵政用品，例如首日封、紀念封、原圖卡、郵政明信片、小全張、小本票、小型張、紀念郵戳等。
對於一尐細尐嘅國（例如列支敦士登）嚟講，集郵者係主要嘅財政收入來源。有尐國會專門針對集郵者出一尐設計得好靚嘅限量郵品，嗰尐郵品嘅發行量往往超過郵政需求，甚至根本唔會用嚟寄信，呢尐會列為「有害郵品」。
因為過份炒作，有時會出現一尐唔理性噉搶購郵票嘅熱潮。1891年1月22號香港發行嘅「香港開埠五十週年」（1841年—1891年）全球第一套加蓋改值紀念郵票，有英女皇頭像郵票加印英文「香港金禧紀念」，因為發行量只得50,000，而且每人限買20枚，郵局朝頭早一開門就出現人踩人嘅混亂情況，最後搞到兩個葡萄牙人畀人逼死、一個荷蘭水兵畀人打死。
集美

集美係中國福建廈門一個區。佢喺大清嗰陣只係同安下轄嘅一個社，依家嘅集美區係1987年先至設置。
集美大學

集美大學係中國福建廈門一間大學，前身可以追溯到華僑陳嘉庚喺1918年創辦嘅集美學校，曾經分做唔同院校，到1994年合併做集美大學。
集美大學嘅其中一個經費來源，係陳嘉庚喺香港創辦嘅集友銀行嘅股息同紅利。
集約式農業

集約式農業，又叫密集農業、精耕法，係農業嘅一種方式，同粗放式農業相對。集約式農業會用到比較細面積嘅用地，但投入比較多嘅勞動力同資本。
集郵學

集郵學（Philately）係研究郵票同郵政史嘅學問，尤其係研究一啲好罕見嘅郵票。
集貝花

集貝花 ，係日本嘅一個女藝人同埋配音員。
集運算

集運算（Set operation）就係將一個或者幾個集處理嘅嘢。可以想像有一部機去搞呢啲集，呢部機就係集運算。
一般嘅處理，係將個集整大啲或者整細啲。

聯合集
聯合集（Union），亦可以叫合併集，就係將兩個以上嘅集合埋一齊。係將個集整大嘅處理。

定義
假設有兩個集。同嘅聯合就係一個集，包含住所有同嘅元素。
用集合論嘅語言嚟寫係。
一般會用嚟表示。

相交集
相交集（Intersection）係將兩個集相交以外嘅嘢斬走。係一個將個集整細嘅處理。

定義
假設有兩個集。同嘅相交就係一個集，包含住嘅元素係嘅元素，同時又係嘅元素。
用集合論嘅語言嚟寫係。
一般會用嚟表示。

純差集同附集
純差集（Difference）同附集（Complement）係一齊出現嘅組合。佢哋都係將個集斬細嘅處理。純差集就係將一個集開兩分，一分只有一個集嘅元素就係純差集，而斬出嚟嘅嘢就係附集。

定義
假設有兩個集。
嘅純差集係一個集，入面嘅元素都係嘅元素，但唔係嘅元素。
用集合論嘅語言嚟寫係。
一般會用嚟表示。（即係斬走嗮屬於嘅嘢）
如果係嘅子集，即係，咁嘅附集就係。
一般會用表示。（即係斬出嚟嘅嘢）

坐標乘
坐標乘又叫笛卡兒乘法，英文係「Cartesian Product」或者「Product」。對笛卡兒作為記念，所以會叫做笛卡兒乘法或者笛卡兒積。因為佢出嚟嘅元素就係坐標系統上面嘅點，所以可以叫佢做坐標乘。
佢係將兩個集之間連上關係嘅處理。可以算係整大一個集嘅方法。

定義
假設有兩個集。
嘅坐標乘係一個集，包含住所有一對嘅坐標，而同。
用集合論嘅語言嚟寫係。
一般會用嚟表示。

例子
就係一般熟悉嘅坐標系統或者平面空間。
就係3D，立體空間。
風月3號

風月3號（法文：3 Ventôse），亦叫糖芥日（法文：Violier），係法國共和曆入面每年嘅第153日，離年尾重有212日（閏年213日）。
風月6號

風月6號（法文：6 Ventôse），亦叫細辛日（法文：Asaret），係法國共和曆入面每年嘅第156日，離年尾重有209日（閏年210日）。
風月7號

風月7號（法文：7 Ventôse），亦叫鼠李日（法文：Alaterne），係法國共和曆入面每年嘅第157日，離年尾重有208日（閏年209日）。
風月2號

風月2號（法文：2 Ventôse），亦叫山茱萸日（法文：Cornouiller），係法國共和曆入面每年嘅第152日，離年尾重有213日（閏年214日）。
風月8號

風月8號（法文：8 Ventôse），亦叫堇菜日（法文：Violette），係法國共和曆入面每年嘅第158日，離年尾重有207日（閏年208日）。
風月俏佳人

《風月俏佳人》（英文：Pretty Woman）係1990年上畫嘅美國愛情電影，由加利馬素執導，茱莉亞羅拔絲同李察基爾主演。故仔講一位應召女郎點樣做到一位有錢佬嘅愛人。
風月30號

風月30號（法文：30 Ventôse），亦叫掘地鏟日（法文：Plantoir），係法國共和曆入面每年嘅第180日，離年尾重有185日（閏年186日）。
風月4號

風月4號（法文：4 Ventôse），亦叫女楨日（法文：Troène），係法國共和曆入面每年嘅第154日，離年尾重有211日（閏年212日）。
風月5號

風月5號（法文：5 Ventôse），亦叫山羊公日（法文：Bouc），係法國共和曆入面每年嘅第155日，離年尾重有210日（閏年211日）。
風月9號

風月9號（法文：9 Ventôse），亦叫黃花柳日（法文：Marsault），係法國共和曆入面每年嘅第159日，離年尾重有206日（閏年207日）。
雪白同玫瑰紅

呢幅廿世紀初嘅插圖，描繪想像中嘅雪白同玫瑰紅兩姊妹。
《雪白同玫瑰紅》（德文：Schneeweißchen und Rosenrot）係一個《格林童話》都有收錄嘅童話故事。佢個故仔嘅主角係雪白同玫瑰紅呢對姊妹，情節講兩個女仔遇到識講嘢嘅熊人同埋忘恩負義嘅矮人。
順帶一提，呢個故仔查實同《白雪公主》咩關係都冇：《雪白同玫瑰紅》嘅其中一個主角叫雪白，而且故事嘅情節裡便又有提到矮人，但係考證表示兩個故事冇啦掕，呢啲相似之處只不過係純屬巧合。

嗌法
個故仔响粵語、德文同英文入便嘅呔圖，都係兩位主角嘅名。
德文：Schneeweißchen und Rosenrot
Schneeweißchen —雪白，有異於《白雪公主》個主角嘅德文名叫 Schneewittchen。
Rosenrot —玫瑰紅噉嘅意思。
英文：Snow-White and Rose-Red
粵拼：syut3 baak6 tung4 mui4 gwai3 hung4

情節
《雪白同玫瑰紅》嘅情節大致係以下噉嘅。
話說好耐好耐以前，有個好窮嘅寡母婆，佢有兩個女—雪白同紅玫瑰。三母女就住咗喺森林裡便嘅一間屋仔度。雪白同紅玫瑰呢兩位少女嘅性格好唔同—雪白份人好文靜，中意留响屋企打理家頭細務同埋睇書，而紅玫瑰就好外向，最中意出戶外去玩。不過佢哋兩個都好乖好聽阿媽話，兩姊妹感情仲非常之咁好。
喺一個白雪紛飛嘅冬天夜晚，三母女屋企有人敲門。玫瑰紅去應門，一打開道門就見到隻熊人。玫瑰紅當堂嚇咗一大跳，但係點知隻熊跟住就開始講嘢，而且仲好斯文：
「小姐唔使驚。我無意傷害任何人。不過出面凍得好交關，我想入嚟取吓暖。」
心哋善良嘅雪白同玫瑰紅畀隻熊入屋，隻熊坐喺火前面取暖，坐坐吓仲同兩個少女玩咗陣，一路留到第二朝先返入森林。自從嗰晚之後，隻熊晚晚都會嚟三母女嘅屋仔取暖，同兩姊妹玩到熟晒。
後來夏天到咗，隻熊同三母女講，話有個邪惡嘅矮人想偷佢嘅財寶，所以佢要離開一排。然後有一日，兩姊妹喺森林裡便遇到一個矮人，個矮人嘅鬍鬚畀樹枝纏住咗。郁唔到嘅佢一見到兩姊妹就大聲求救，兩位少女上前幫手，但係鬚同樹枝纏到好實，最後佢哋就焗住要攞把鉸剪剪斷啲鬍鬚。矮人得救，但完全唔識感恩：
「你兩個妹釘！我把鬚咁靚，你哋竟然剪斷佢！？我咒你哋行衰運呀！」
嗰一年嘅夏天，兩姊妹試過再撞到矮人，每次佢哋都幫矮人解難，但矮人次次都係完全唔識感恩。
有一日，兩姊妹又撞到矮人。今次係有隻熊人追住佢。矮人求晒饒噉哀隻熊：
「唔好殺我呀！你肚餓嘅話，食嗰兩個𡃁妹啦！」
隻熊唔理矮人嘅哀求，一掌打死咗佢。而喺下一刻，隻熊就變咗身做一位英俊嘅王子：原來矮人先前對王子落咗咒令佢變成熊，仲偷走咗王子嘅寶石。作惡嘅矮人一死，王子身上嘅咒就失效。王子記得雪白同玫瑰紅之前款待過佢，對兩姊妹有好感。到咗最後，雪白同王子結婚，而玫瑰紅就嫁咗畀王子個細佬，兩姊妹做咗貴族，佢哋阿媽亦唔使再捱窮。
自此之後，大家都開開心心噉生活落去。大團圓結局。

插圖
雪白同玫瑰紅兩姊妹心哋好好。
雪白同玫瑰紅招待熊人。
雪白同玫瑰紅遇到矮人。
雪白同玫瑰紅郁手剪斷矮人嘅鬚。
雪白同玫瑰紅多次幫助遇到麻煩嘅矮人。
熊殺矮人。
熊殺矮人。
熊變王子。

連結
維基同享有多媒體嘅嘢：Schneeweißchen und Rosenrot
《白雪公主》
（英文） 文學 / 雪白同玫瑰紅，電視橋段網講呢個故仔。
雪男

雪男（粵拼：syut3 naam4，Yeti）係一種傳說喺珠穆朗瑪峰活動嘅動物，佢係介於人同猿之間嘅神秘生物，到而家為止都未有確切嘅雪男標本畀人研究。
雪糕

雪糕（粵拼：syut3 gou1）係甜品一種，凍食，用奶造。因爲雪糕凍冰冰，一般畀人認為係啱晒夏季消暑。
最簡單嘅雪糕，用常見嘅嘢食，即牛奶、乳酪、奶油等，同一啲甜品同其他調味料溝成嘅冰涼嘢食。將佢哋溝埋一齊之後，雪到佢溫度好低，要佢保持鬆軟，又唔會變大嚿冰。
工業製成嘅雪糕一般係將溝好嘅雪糕液體注入冰鹽混合物嘅模具之中，冰鹽混合物喺融化嘅過程中，會吸收大量嘅熱，可以好方便嘅將已經整好嘅液體冷凍成雪糕。美國聯邦食品法規定，雪糕嘅成份中奶油至少係重量嘅百分之十。

唔同語言嘅叫法
英文叫佢 ice cream，國語叫冰淇淋、冰激淋或霜淇淋，都係嚟自英文。冰指 ice，淇淋與激淋，係 cream 嘅國語音譯。

味道同款式
裝喺膠盒度嘅奶磚
雪糕有純奶味之外，現今雪糕主要味道，有雲呢拿同朱古力，第啲口味，有哈密瓜、綠茶、紅豆、芒果、士多啤梨、椰子、豆腐、焦糖、芝麻、菠蘿、香芋、榴槤、oreo 等等。常見嘅配料就有車厘子、餅乾、朱古力、提子乾、香蕉、榴槤、士多啤梨、或多於一種口味混合而成嘅複合口味等等。
雪糕放入任何材料嘅容器度都食得。唔同國家，有唔同製法，例如日本會將雪糕包喺糯米粉糰入面，成為雪米糍。最普遍嘅樣式係喺製作過程中，將雪糕同雪條一樣直接用一條木棍或塑膠棍插起，咁樣食會較方便。另一種常見食法係裝喺由威化做成嘅圓錐形雪糕筒度，叫做甜筒；又可以將雪糕放在雪枱，快炒五分鐘，將雪糕由液體炒到變固體，叫做炒雪糕。重有一種食法，就係將雪糕放入兩塊餅乾中間，叫做雪糕三文治。
雪糕咖啡

雪糕咖啡（Affogato）係咖啡嘅一種，將呍呢嗱味意式雪糕溝埋特濃咖啡度，可以當做甜品。
雪瑤

雪瑤（Suet Yiu），本名梁雪瑤，係香港女藝人，亦係YouTube頻道「熊仔頭」嘅其中一位幕前成員。
雪糕三文治

雪糕三文治（Ice cream sandwich），又叫雪糕夾心餅，係種冰凍甜品，用兩塊餅夾住雪糕，好似三文治咁樣。
雪糕梳打

雪糕梳打係種嘢飲，斟一杯汽水，再𢳂一球雪糕放喺面。
香港同澳門茶餐廳曾經創作出一啲雪糕梳打特飲，譬如黑牛、白牛同黃牛。
陳家麒

陳家麒（1979年4月25號—）係香港嘅足球員，司職守門員，而家踢緊香港乙組足球聯賽球會大埔足球會。
陳寅恪

陳寅恪（1890年7月3號—1969年10月7號）係中國史學家、古典文學研究家、語言學家，喺湖南長沙出世，祖籍喺江西省九江市永修縣；佢先後喺日本、德國、瑞士、法國、美國留學同埋鑽研梵文、巴利文同比較語言學，通曉多種文字。佢喺清華大學做嘢嗰陣有「公子中嘅公子」同埋「教授中嘅教授」嘅稱號。

評價
李慎之話：「佢係舉世公認嘅二十世紀中國偉大嘅史學家，亦係中國近代史上一位傑出嘅思想家。佢嘅思想嘅光芒將照耀中國人進入二十一世紀」。
喺1945年國民黨六大召開前嗰陣，朱家驊同陳立夫聯名向蔣介石推薦咗98名「最優秀教授黨員」，入面有：黎錦熙（西北師範學院），陳寅恪（燕京大學），伍蠡甫（復旦大學），熊慶來（雲南大學），薩本棟（廈門大學），金毓黻（東北大學），竺可楨（浙江大學），王星拱、朱光潛（均武漢大學），張伯苓、蔣夢麟、梅貽琦、馮友蘭、賀麟、華羅庚、姚從吾（均西南聯大）等。
陳寧寧

陳寧寧係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
陳寶國

陳寶國（1956年3月9號—）係中華人民共和國男演員，北京人，1977年喺中國中央戲劇學院表演系畢業。佢老婆趙奎娥都係演員，二人係中央戲劇學院同學，合作過多部電視劇。
佢主演過多部電影同埋電視劇，包括《北洋水師》（1996年，飾鄧世昌）、《大宅門》（2000年，飾白景琦）、《漢武大帝》（2002年，飾劉徹）同埋《一生為奴》（2004年，飾奕訢）等。
陳寶拉

陳寶拉，係大韓民國嘅一個女藝人同埋歌手。
顏弘二

顏弘二（？－2023年2月6號）係一位親北京派嘅芝加哥台灣人，祖籍福建。胡素絢係佢老婆。
2023年2月6日，顏弘二喺芝加哥離世。

政治立場
佢立場親北京，反對台獨同埋港獨，曾經擔任大芝加哥地區中國和平統一促進會副會長，同時亦係福建同鄉會會長同臺灣淡江大學校友會芝加哥分會會長。
佢又組織過活動歡迎北京國務院台辦主任王毅，並與佢進行交流。
顏成坤家族

顏成坤家族係香港嘅家族之一，中華汽車（中巴）係佢哋嘅家族事業。

家族史
顏成坤祖籍廣東潮陽，喺香港出世。老豆顏永祠本身係九龍倉嘅咕喱頭，後來自立門戶，喺九龍做人力車生意，不過喺顏成坤細個就已經死咗。人力車生意授權顏永祠嘅兄弟顏六去做。到顏成坤成年之後，阿媽詹氏將本來授權畀叔伯顏六嘅人力車生意收返，交畀顏成坤打理。
喺1923年，顏成坤同黃耀南一齊成立中華汽車，想喺新興起嘅巴士市場分一杯羹。佢哋最初喺九龍區經營，對手有後來都攞到專營權嘅九巴同埋啟德客車公司。1927年，顏成坤同黃耀南個妹黃亦梅結婚，兩家嘅關係更加緊密。到1932年，港府宣佈將巴士行業引入專營權制度，中巴攞到港島區嘅專營權，九巴就攞到九龍同新界嘅專營權。顏氏嘅經營陣地就由九龍搬咗去港島。
後來到1942年，日本開始佔領香港，顏成坤畀當時日治政府委任做華民各界協議會委員。到1943年尾，顏成坤就詐病辭職，之後搬去澳門直至1945年二戰打完為止。
由於中巴嘅生意有專營權保護，即係獨市生意，所以盈利一直唔係問題。除咗中巴呢盤生意，顏成坤又有參股銀行同做其他公司嘅董事長，又有參與體育事務。1951年，顏成坤又入咗立法局做議員。1959年更加升做首席非官守議員去到1961年。
但係中巴一成不變嘅管理手法，加上時代嘅進步，佢嘅服務水平漸漸為人垢病，唔單止市民，就連政府官員都批評中巴質素跟唔上時代。到1993年，政府將原本係中巴嘅26條巴士路線嘅專營權批畀城巴，對中巴做成一定打擊。
之後，年過90嘅顏成坤先至退休。生意交畀三個仔女—顏潔齡、顏傑強、顏亨利打理。三個人入面，大女係律師，二仔係機械工程師，而三仔就係醫生。本身顏成坤係扶植顏傑強繼承，佢試過做到副監理，但後嚟佢畀廉署告佢用高價同中巴入車胎去收佣金，雖然最後告唔入，但係顏成坤就開始改為重用個女。顏家第二代都無心經營巴士生意，顏傑強更加話過巴士係「邋遢生意」，另外顏成坤「慳儉」嘅性格亦都傳承曬畀大女顏潔齡，佢曾經試過用隔夜西餅招呼官員聞名。由於中巴到1990年代經營問題仍然存在，而且改革速度慢，勞資關係又好差，顏氏姊弟無心做巴士呢一瓣生意就連街外人都知。1998年，中巴嘅專營權畀政府收返，最後由新世界第一巴士投到。
喺1990年代之後，中巴開始發展地產業務，主要係將旗下嘅巴士廠房同員工宿舍重建，收入重比當時主業公共運輸多好多，呢啲地方後來發展做港運城同港濤軒等。
家族關係方面，顏氏三姊弟關係並唔算好，平時以「顏醫生」、「顏律師」稱呼，但係對守住家族產業方面，就相對團結，三個人都表示會企喺同一陣線。
2019年，大家姐顏潔齡因為年事已高，將中巴主席嘅位交畀細佬顏亨利。到2020年，顏傑強過身。2022年10月，顏潔齡嘅老公亦都過咗身。
顏射

顏射（英文：Facial），係人類性行為方式之一，指一個男人響性高潮射精嗰陣，將自己嘅精液射響性交對象嘅臉或者唇上面。顏射可以多個人一齊射精向同一個人，或者係一個人將精液射響多個人臉上，而且無性傾向之分。英文俚語將顏射叫做「Facial」、「Cumshot」或者「Money shot」，中文顏射一詞係源於日文嘅用法，隨住日本色情片而廣為引用。
顏惠慶

顏惠慶（1877年4月2號—1950年5月24號），字駿人，上海虹口人。係中華民國嘅外交官同埋政治人。佢喺1920年代做北洋政府嘅國務總理、外交總長等。
顏成坤大宅

顏成坤大宅係香港中華巴士創辦人顏成坤嘅大宅，喺香港島灣仔堅尼地道64號，喺1930年代起，已經被古物古蹟辦事處評定為香港三級歷史建築。
整個發展嘅地盤面積達二萬七千九百八十六方呎，以地積比率五倍發展，可建樓面面積大約十三萬九千九百三十二方呎。業主已經申請將大宅原址改建做最高120米嘅商住大廈，並已經獲得城市規劃委員會批准，但係業主暫時未有申請將大宅清拆。
顏寬恒

顏寬恒（1977年9月14號—）係中國國民黨籍臺中市政治人，沙鹿人，做過國民黨副秘書長、立法委員及無黨團結聯盟國民大會代表，係台中黑派代表。

政治生涯
2012年11月底，佢老豆顏清標被褫奪公權而被撤職，顏寬恒就代父出征以國民黨籍贏得2013年臺中市第二選舉區立法委員缺額補選，以1138票嘅些微差距保住顏家政治香火。佢喺2016年連任成功，但得票之差亦只係五千幾票。
2020年，佢大爆冷門，以5073票嘅些微差距輸咗畀台灣基進嘅陳柏惟，以選區行政區全敗嘅姿態結束兩屆七年嘅立委連任之路，亦係佢家族自阿爸顏清標參政30年來首次吞下敗仗。
去到2021年，佢積極支持陳柏惟罷免案，但呢次罷免案就被視為為前高雄市長韓國瑜喺2020年被罷免後，韓國瑜同國民黨一啲支持者發起嘅報復性罷免案之一。罷免案最後被通過，而佢就喺11月9號被國民黨徵召參加有關議席補選，不過佢輸咗畀民進黨嘅林靜儀。

家庭背景相關
台中前新聞局長卓冠廷曾經話佢，細細個就用阿爸嘅特別費去有小姐接待嘅酒店，服務處仲係黑道交贖金嘅地檔，檳榔攤係嫌疑犯放槍嘅地方。

關於論文嘅爭議
喺2021年10月，顏寬恒被廣泛報道，佢喺中華大學嘅碩士論文，內容直指「黑道份子常藉由參與鄉鎮市長或民代的選舉漂白身分」、「地方派系與黑金轉戰縣或立委選舉」、「排除黑金與派系政治」。結果，有啲人就基於佢嘅家庭背景，揶揄佢話佢篇論文好中肯，講出自己親身經歷。另外，呢篇論文亦被發現抄襲元智大學碩士生徐秀華喺2003年發表嘅論文，而且冇註明出處，唔符合學術倫理規範。
馬圖斯根夏

馬圖斯根夏（葡文：Matheus Cunha，1999年5月27號—）係巴西一個男足球員，踢翼鋒，而家效力英超球隊狼隊。
馬國畢

馬國畢（花名媽個B，本名鄭盛元，1975年4月28號—）係臺灣藝人。
馬國賢

馬國賢（Joseph Ma，1970年8月18號—）係臺灣藝人，團體紅孩兒成員之一。
馬圖斯

馬圖斯比迪高（1995～2016）：巴西足球員，2016年南美空難死者。
馬圖斯卡華奴（1992～）：巴西足球員。
馬圖斯薩利斯（英文：Matheus Sales）（1995～）：巴西足球員。
馬圖斯艾維斯（1993～）：巴西足球員。
馬圖斯山塔納（英文：Matheus Santana）：巴西泳手。
馬圖斯李斯（1995～）：巴西足球員。
威廉馬圖斯（英文：William Matheus）：巴西足球員。
Mateus
大衛馬圖斯（英文：David Mateus）：葡萄牙橄欖球員。
馬圖斯帕拉拿（英文：Mateus Paraná）：巴西足球員。
迪奧高馬圖斯：葡萄牙橄欖球員。
馬圖斯卡拉米洛（1994～2016）：巴西足球員，2016年南美空難死者。
馬在驤

馬在驤（英文：Xiang Ma，1998年6月22號—）係香港邵氏兄弟旗下男藝人。喺澳洲讀機械工程。老竇係藝人馬德鐘。佢第一套參演嘅劇集係《我家無難事》，飾演佢阿爸馬德鐘嘅年輕版。
馬圭省

馬圭省（粵音：maa5 gwai1 saang2，緬甸文：မကွေး），係喺緬甸嘅一個省，面積夾埋有44,820平方公里，約莫4,760,100人喺呢度住緊。
馬塞洛·托爾夸托·德阿爾韋亞爾

馬塞洛·托爾夸托·德阿爾韋亞爾（西班牙文：Marcelo Torcuato de Alvear，1868年10月4號—1942年3月23號），係阿根廷嘅政治人、律師同埋激進公民聯盟黨員。佢係伊利果楊嘅助手，喺1922年去到1928年期間畀選做阿根廷總統。
馬墉宜

馬墉宜係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
馬士加路也

馬士加路也（Francisco Mascarenhas）係葡萄牙貴族。1623年7月7號，成為第1任澳門總督。
馬士弼

馬士弼（Masbate）係菲律賓一省，省城亦叫馬士弼城。省由三島合成，最大叫馬士弼島。
馬士弼城

馬士弼城（City of Masbate或Masbate City）係菲律賓一城市，喺馬士弼省嘅馬士弼島上，亦係該省省城。2015年人口95,389。
馬士弼島

馬士弼島（Masbate Island）係菲律賓一島，歸馬士弼省，省城馬士弼城都喺島上。
馬士基

馬士基（Mærsk）係丹麥一間貨運公司，喺1904年創辦，自1996年開始做咗全世界最大船運公司。
馬壩人

馬壩人化石係喺中國廣東省曲江縣西南2公里半發現忌化石。
1958年有農夫發現一啲化石，包括一部份顱骨（額骨、頂骨、眼骨同鼻骨），經判斷可能係早期古人類。出土地點同時有其他哺乳類動物同粗糙忌石器。相信馬壩人係中更新世或者晚更新世忌人，而且當時已經有使用石器。
馬多夫

伯納馬多夫（英文：Bernard Madoff；1938年4月29號—2021年4月14號）係美國金融界經紀，前納斯達克主席，後來開咗自己嘅對沖基金-馬多夫對沖避險基金，做投資騙局嘅掛牌公司。因為設計一種層壓式投資騙局，令投資者損失500億美元以上， 其中包括好多大型金融機構。馬多夫嘅騙局係喺美國證券交易委員會等等機構嘅監管之下長期運作而未被揭發。英國金融時報引述消息人士話，匯豐控股喺呢次馬多夫詐騙案潛在風險可能負責15億美元。佢嘅受害人更話：「希望監倉成為你嘅棺材。」
馬多夫結咗婚，有兩個仔而家喺佢間公司做高層。
2008年12月12號，馬多夫俾人拉咗，佢承認11項罪名，被收押，囚犯冧把 61727-054，喺2009年6月29號被判坐監150年。審呢單案嘅法官係陳卓光。
2019年，馬多夫喺獄中已經有腎衰竭。佢喺2021年4月14號病逝。
雲間杜鵑屬

雲間杜鵑屬（學名：Therorhodion）係杜鵑花目杜鵑花科嘅一個屬。
雲雀

雲雀（學名：Alauda arvensis）係雀形目百靈科雲雀屬嘅其中一種雀仔，主要分佈喺歐亞大陸各地。
雲門山索道

係中國廣東韶關一觀光索道，2017年10月1號全線開通，喺乳源嘅雲門山景區入面，祥雲梯東北邊隔籬。
索道行駛方向係靠左行，經過地勢險峻之地，局部傾斜達35°，既似條彩虹飛渡天上人間，又似條巨龍係山上穿雲而過。
雲門村

雲門村（粵拼：wan4 mun4 cyun1）係中國廣東韶關一行政村，喺乳源乳城鎮北邊，北靠窩子村；西靠范屋村；東靠壩貝村；南靠馬屋嶺。
佢既係乳源嘅美麗鄉村之一，又係乳源嘅農禪文化核心體驗區。尤其係附近嘅雲門山、雲門寺、過山瑤古村非常之出名。
雲陽

雲陽（粵拼：wan4 joeng4），古名朐忍（朐讀渠，keoi4 jan2）、雲安（wan4 on1），係中華人民共和國重慶市一縣。
雲霄

雲霄係中國福建漳州一縣，面積1054平方公里，人口43萬。
高登討論區

高登討論區（簡稱高登，英文：Hong Kong Golden Forum）係香港網上討論區之一。用戶出名惡搞，香港網絡文化同術語始祖之一，分支於《香港高登》網站。
高登討論區入面有好多個版，大部分會員同訪客都以瀏覽「吹水台」為主，因此高登代表係吹水台。2006年後，部分香港傳媒蘋果日報同明報開始關注網絡社群，高登討論區會員意見同惡搞創作，亦見於多份香港報章雜誌。部分高登會員嘅言論同行為較為偏激，令佢經常捲入一啲網站同討論區之間嘅恩怨或事件之中。

高登歷史
高登討論區嘅歷史可分為三個時期：DrJim營運時期（2000年至2003年）、Fevaworks營運時期（2003年至2008年）同AM&C營運時期（2008年至今）。

DrJim營運時期
1999年，Dr. Jim 同五位同事，感到銀行IT部門工作枯燥，所以成立高登，總投資約20萬元。
高盧

高盧係古羅馬時期西歐一個塞爾特人住嘅地區，約莫係而家法國、盧森堡、比利時、意大利北部、荷蘭南部、瑞士西部同德國南部。
高登音樂台

高登音樂台 (粵拼：gou1 dang1 yam1 ngok6 toi4；英文：HKGolden Music)，係由高登討論區網民衍生發展而成嘅網站同創作群組，源自高登討論區音樂台嘅分板，喺2017年10月成立。高登音樂台嘅創作既包括二次創作，亦有原創歌曲。

曾經合作嘅公眾人物
高登音樂台曾經同唔少藝人同公眾人物合作，包括李彩華、鄭敬基、阮民安、毛孟靜、翁靜晶等人。

反送中運動
喺反送中運動期間，高登音樂台曾經推出唔少作品，反對送中條例，認為咁樣會傷害香港法治，又鼓勵市民企出嚟抗議。

YouTube頻道畀「香港再出發大聯盟」打壓至一度刪除
2020年5月10號，高登音樂台發佈片段話佢哋嘅YouTube頻道畀親中派組織香港再出發大聯盟投訴至刪除，之後如果成立新頻道，會喺Telegram頻道發佈。組織成員「漏奶」表示，完全唔明白點解佢哋嘅二次創作影片《香港再出殯大聯盟主題曲《再出殯》Official MV》會接獲版權警告，佢覺得影片同香港再出發大聯盟主題曲《再出發》係「兩首唔同嘅歌嚟」，又話「呢啲政棍、撚樣係小小創意都容唔下」，佢堅決表示「我哋高登音樂台係唔會受呢啲強權打壓而驚，我哋要繼續出歌。你刪咗一個channel，我開多幾個channel。」「漏奶」又呼籲網民將影片廣傳，因為YouTube頻道關閉後，租金將會變得更加難以應付。網民對YouTube有關決定好唔滿意，並表示堅決反對，又話會支持高登音樂台嘅新頻道。
2020年6月11號，「高登音樂台」YouTube頻道已經恢復正常運作。

嘲諷水警墮海失蹤畀親中派政客出言恐嚇
2021年9月25號發生水警墮海失蹤事件，同日高登音樂台發佈改編自試當真《跌嘢唔好搵》嘅歌《墮海唔好搵》，之後因為畀梁美芬等少數親中派政客指責係幸災樂禍甚至攞港版國安法出嚟恐嚇而抽走咗，而之後高登音樂台發佈另一首嘅歌叫做《落架唔好搵》，恥笑梁美芬郁啲就攞港版國安法出嚟恐嚇市民。
高皓正

高皓正（英文：Zac Kao，1977年9月29號—），原名高萬華，係香港藝人，祖籍山東，做過歌手、演員同節目主持工作。佢係基督教教徒，經常發表具爭議性嘅宗教言論，所以有個綽號叫「高主教」。
高登神獸卡

高登神獸卡(Battle of Golden Monster)，係香港高登討論區會員製作卡片遊戲作品。以《寵物小精靈》、《遊戲王》為藍本，基於網路術語同事件去創作。2011年8月，香港TOM集團旗下「CUP出版」，替糊手然塗推出神獸卡。

得獎紀錄
2011年，高登神獸系列係香港高登首屆「網絡紅人選舉」中獲得「最佳網絡創作獎」。
高登西奧

高登西奧盧西拿：巴西政治人。
高登西奧布哥斯：墨西哥政治人。
高登西奧羅薩利斯：菲律賓主教。
高登西奧盧西拿

高登西奧盧西拿 （葡文：Gaudêncio Lucena；1952年2月3號—） 係巴西政治人同實業家，塞阿拉州人，曾經喺2013～2017年做過福塔雷薩市副市長。